Document ID: 31996D0510

Odločba Komisije
z dne 18. julija 1996
o zootehniških spričevalih za uvoz plemenskih živali, njihovega semena, jajčnih celic in zarodkov
(Besedilo velja za EGP)
(96/510/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 94/28/ES z dne 23. junija 1994 o določitvi načel v zvezi z zootehniškimi in genealoškimi pogoji za uvoz živali, njihovega semena, jajčnih celic in zarodkov iz tretjih držav [1] ter zlasti druge in tretje alinee člena 4, druge in tretje alinee člena 5, druge alinee člena 6 in druge alinee člena 7 Direktive,
ker Komisija določi zootehniško spričevalo, ki mora pri uvozu v Skupnost spremljati čistopasemske živali, njihovo seme, jajčne celice in zarodke; podatki na spričevalu so podlaga za vpis in registracijo v rodovniško knjigo ali register Skupnosti;
ker je po členu 1 Direktive Sveta 94/28/ES uvoz plemenskih živali mogoč le, če so vpisane ali registrirane v rodovniško knjigo ali v register, ki ga vodi organ, naveden na seznamu, kakor to določa člen 3 Direktive Sveta 94/28/ES; vendar pa je do oblikovanja tega seznama treba predpisati zootehniška spričevala;
ker je zaradi posebnosti vsake živalske vrste, njihovega semena, jajčnih celic in zarodkov treba sestaviti zootehniška spričevala za čistopasemske plemenske živali, hibridne plemenske prašiče, breje živali, seme, jajčne celice in zarodke;
ker je do sprejetja odločbe v skladu z drugo alineo člena 5 Direktive 94/28/ES dovoljen uvoz samo semena tiste živali, ki je opravila preizkuse proizvodnih lastnosti in ima napovedano genetsko vrednost;
ker nekatere podatke o prejemniku vsebujejo že veterinarska spričevala za uvoz živali, semena, jajčnih celic in zarodkov; ker zato teh podatkov ni treba navesti v zootehniškem spričevalu;
ker so vzorec zootehniškega spričevala za plemenske živali, njihovo seme, jajčne celice in zarodke za promet znotraj Skupnosti in podatki, ki morajo biti v spričevalu navedeni, za te vrste že določeni v Odločbi Komisije 86/404/EGS [2], OdločbiKomisije 88/124/EGS [3], Odločbi Komisije 89/503/EGS [4], Odločbi Komisije 89/506/EGS [5], Odločbi Komisije 90/258/EGS [6], Odločbi Komisije 93/623/EGS [7] in Odločbi Komisije 96/80/ES [8];
ker so ukrepi, predvideni s to direktivo, v skladu z mnenjem Stalnega odbora za zootehniko,
SPREJELA NASLEDNJO ODLOČBO:
Člen 1
Zootehniško spričevalo iz druge alinee člena 4 Direktive 94/28/ES mora ustrezati:
- za čistopasemsko plemensko govedo, čistopasemske plemenske prašiče, čistopasemske plemenske ovce in koze vzorcu v Prilogi I,
- za hibridne plemenske prašiče vzorcu v Prilogi II,
- za registrirane kopitarje identifikacijskemu dokumentu, kakor je določeno v Odločbi 93/623/EGS.
Člen 2
Če so živali iz člena 1 breje, mora biti zootehniškemu spričevalu priloženo dodatno spričevalo, ki ustreza vzorcu v Prilogi III.
Člen 3
Zootehniško spričevalo za seme iz tretje alinee člena 5 Direktive 94/28/ES mora ustrezati vzorcu v Prilogi IV.
Člen 4
Zootehniško spričevalo za jajčne celice iz druge alinee člena 6 Direktive 94/28/ES mora ustrezati vzorcu v Prilogi V.
Člen 5
Zootehniško spričevalo za zarodke iz druge alinee člena 7 Direktive 94/28/ES mora ustrezati vzorcu v Prilogi VI.
Člen 6
Podatki v zootehniškem spričevalu, predvideni v členih 1 do 5, so lahko vključeni v dokumentacijo, ki spremlja živali, seme, jajčne celice in zarodke. V tem primeru morajo organi z naslednjim besedilom potrditi, da so zahtevani podatki vključeni v tej dokumentaciji:
"Spodaj podpisani potrjujem, da ti dokumenti vsebujejo podatke, navedene v Odločbi Komisije 96/510/ES."
.
Člen 7
Ta odločba velja od 1. avgusta 1997.
Člen 8
Ta odločba je naslovljena na države članice.
V Bruslju, 18. julija 1996

Labels: 3
16
6